**ZAPISNIK**

**SA SJEDNICE NADZORNOG ODBORA HSUUMŽ**

**ODRŽANOG U VARAŽDINU 25.08.2017. GODINE**

Predsjednik NO HSUUMŽ Ivica Kralj pozdravlja članove NO te konstatira da su sjednici NO nazočna sva tri člana NO.

Za sjednicu NO predsjednik I. Kralj predvidio je sljedeći dnevni red:

1. **Primjena Statuta i drugih općih akata u radu NO**
2. **Izvještaj sa sjednice IO HSUUMŽ održanog 11.06.2017. u Križevcima (Tisanić S.).**
3. **Osvrt na dosadašnji rad IO HS te drugih tijela HS**
4. **Zaključci**
5. **Razno**

**Ad/1 Primjena Statuta i drugih općih akata u radu NO**

Predsjednik NO I. Kralj pojašnjava Statut HS, Zakon o udrugama i Zakon u upravnom postupku, pa tako iznosi činjenice da je NO servis Skupštine HS koji u ime Skupštine HS vrši kontrolu nad radom svih tijela HS te da NO nije samo kontrolno tijelo nego bi trebao biti i savjetodavno tijelo. I. Kralj napominje da NO nije u rangu sa ostalim Odborima koje ima HS a to proizlazi iz Statuta gdje NO (predsjednika i dva člana) bira Skupština HS dok sve ostale odbore imenuje Izvrni odbor HS, isto tako pojašnjava da na svim sastancima treba da prisustvuju sva tri člana NO što proizlazi iz članka 42. Statuta HS.

Kralj I. dalje pojašnjava da NO treba da radi isključivo u interesu HS a ne u interesu nekih pojedinaca i da NO odgovara samo Skupštini HS, te imajući u vidu da je sljedeće godine Izborna Skupština HS , te da je već počelo okupljanje pojedinih udruga i razna lobiranja, apelira na članove NO da budu nepristrani i da svoj posao odrade profesionalno. Apelira na članove NO da se drže činjenica i argumenata te da na osnovu glasina bez argumenata ne donose zaključke.

**Ad/2 Izvještaj sa sjednice IO HSUUMŽ održanog 11.06.2017. u Križevcima (Tisanić S.).**

Tisanić S. podnio je izviješće sa sjednice IO HS održanog 11.06.2017. g u Križevcima te je stavio primjedbe na Izbornu skupštinu Evropskog saveza gdje naši delegati nisu izvijestili IO HS da biran predsjednik i ostala tijela Evropskog saveza jer se ta problematika nije razmatrala na Skupštini HS kao ni na IO HS.

Isto tako stavlja primjedbu na nekoordinaciju između Kunićarske sekcije i IO HS gdje je zbog niz propusta došlo do nepriznanja naše dvije autohtone vrste kunića.

**Ad/ 3 Osvrt na dosadašnji rad IO HS te drugih tijela HS**

M. Mišir iznosi činjenice da zapisnici nisu u roku objavljeni na web stranicama HS iako postoji odluka od 22.03.2015. da se sav materijal odnosno zapisnici stave na stranice HS u roku od 15 dana, isto tako napominje da se u zapisniku sa Skupštine HS održane u Varaždinu ne nalazi dosta stvari koje su na Skupštini iznesene te predlaže da se sjednice Skupštine i IO audio snime kako bi se mogle kasnije preslušati.

S. Tisanić napominje da za zapisnik ne odgovara onaj koji ga je potpisao nego onaj koji ga je prihvatio što je i činjenica kod zapisnika IO HS i IOZS HS ali nije kod zapisnika Skupštine HS jer ga može prihvatiti samo Skupština HS a onda od toga prođe godina dana tako da podržava audio snimanje sastanaka IO HS, IOZS HS i Skupštine HS.

M.Mišir napominje da je sljedeća godina Izborna skupština te da neke udruge nemaju pravni status udruge odnosno pravne osobe a vode se u evidenciji članica Hrvatskog saveza pa stoga predlaže da se izvrši revizija udruga koje su članice HS.

I. Kralj predlaže da prilikom dolaska na Skupštinu delegati udruga donesu ovjerenu potvrdu od svojih udruga da su oni delegati tih udruga i izvadak iz registra udruga ne stariji od 30 dana koji se besplatno može skinuti na web stranicama Ministarstava uprave.

M. Mišir predlaže da se za sljedeću sjednicu IO HS dostave preslike o preregistraciji udruga članica HS koje su udruge bile dužne dostaviti Hrvatskom savezu.

M.Mišira zanima ugovor o radu tajnika HS koji po sili zakona sljedeće godine odlazi u mirovinu pa predlaže da se kopija ili original ugovara o radu dostavi na uvid na sljedećoj sjednici IO HS.

Tisanić S. napominje da se na web stranicama HS nalaze udruge koje su brisane na prošloj skupštini te predlaže ažuriranje stranice.

Tisanić S. napominje da još nije primio putne troškove za put u Donji Miholjac za prijevoz na izvršenje nadzora poslovanja HS uoči godišnje skupštine.

Kralj I. predlaže da se u proračun HS za naredne godinu stavi stavka za troškove putovanja članova NO isključivo za izvršenje nadzora (ne za sjednice) kako bi NO mogao neovisno

funkcionirati.

Mišir M. predlaže da se sjednice NO održavaju poslije sjednica IO HS i IOZS HS kako bi se izbjegli nepotrebni troškovi.

**Ad/ 4. Zaključci**

Jednoglasno je prihvaćeno:

1. Da se članovi NO (U punom sastavu) pozivaju na sjednice IO HS i IO ZSHS jer je zbor sudaca stručno tijelo HS a NO vrši nadzor nad svim tijelima HS, a NO radi u punom sastavu
2. Da se svi zapisnici sa sjednica trebaju objaviti na web stranicama HS u roku od 15 dana od održavanja
3. Ažurirati internetsku stranicu HS što se tiče udruga i rukovodstva udruga
4. Audio snimati sjednice IO HS, IOZS HS i Skupštine HS.
5. Kod dolaska na Skupštinu HS udruge trebaju dostaviti ovjereni spisak delegata kao i izvod iz registra udruga ne stariji od 30 dana (obavezno napomenuti u pozivu za Skupštinu)
6. Dostaviti na sljedećoj sjednici IO HS preslike o preregistraciji udruga koje su udruge članice HS bili dužne dostaviti HS.
7. Dostaviti kopiju ili original ugovora o radu za tajnika HS
8. U proračun za naredne godine staviti troškove putovanja NO na izvršenje kontrole kako bi NO mogao raditi neovisno.

**Ad/5. Razno**

Pod razno nije bilo pitanja.

***Predsjednik Nadzornog odbora:***

***Ivica Kralj v.r.***

***članovi Nadzornog odbora:***

***Stjepan Tisanić v.r.***

***Milan Mišir v.r.***